Calzada do século XVI desaparecerá coa reforma do castelo de Monterrei
Manifestación / foto Plataforma pola defensa do Castelo de Monterrei
por Redacción · 21 Mai, 2018
“Enterro/despedida da calzada do Castelo de Monterrei. Non o soterramento, si a restauración e suministros para os veciños que queren restaurar. Monterrei non só é un Castelo é unha fortaleza, a máis grande de Galicia. E ten un pobo dentro.” Así de claros se amosaban dende a Plataforma en Defensa do Castelo de Monterrei nas súas redes socias despois da manifestación que tivo lugar no día de onte ó pé do castelo. O obxectivo era “despedirse” dunha calzada medieval do século XVI que serve de acceso ó castelo. A calzada desaparecerá soterrada para deixar paso a un novo acceso que permita o tráfico rodado ó Parador de Turismo que a Xunta quere contruír na fortaleza.
“Un uso público e cultural do castelo. Soterran a nosa historia”. Baixo este lema se manifestaron membros da Plataforma, veciños de Monterrei, e membros do PSdG e BNG da localidade. Esixían que a calzada, unha das poucas conservadas desta época en Galicia, e que apareceu o ano pasado durante catas arqueolóxicas previas ás obras, non acabe baixo unha lousa de terra ou formigón. Aínda que algunhas fontes sinalan que será unha cubrición temporal, o certo é que no novo vial inverteranse 214.000 euros, unha cantidade máis que considerable para unha obra temporal.
Temas: BNGCastelo de MonterreiMonterreiParadoresPSdGséculo XVIXunta de Galicia
A vista de dron: Así quedou o castelo de Monterrei tras a cementación dun camiño medieval | Historia de Galicia
[…] a cementación dun camiño medieval que dá acceso ao Castelo de Monterrei realizaron numerosas protestas na comarca. Unha destas vías de acceso ao castelo, o Camiño Real, forma parte da Vía da Prata, unha calzada […]
Seguinte Un equipo de arqueólogos reconstrúe en detalle a batalla de Repil, unha das máis importantes da posguerra galega
Anterior Merece a pena converter a praza do Obradoiro nun concesionario?